text: El Club recupera l'activitat futbolística íntegrament | CF Damm
  El Club recupera l'activitat futbolística íntegrament
  Després d'engegar la temporada 2020/21 la setmana passada al Municipal d'Horta, el CF Damm ja ha restablert la seva activitat esportiva completament.
  El Cadet B, els dos infantils, el futbol 7 i el Juvenil Femení s'han exercitat per primera vegada a la Teixonera durant la jornada d'avui.
  "Teníem moltes ganes de començar i de tornar a veure els jugadors", explica Marc Pinyol, coordinador de F7. "Estem davant d'una temporada molt il·lusionant. Creiem que tots els equips tenen la possibilitat de créixer i millorar. Esperem que aquest primer dia d'entrenaments tingui continuïtat i puguem gaudir de tota la temporada fent el que més ens agrada".
  El CF Damm ha establert un protocol contra la Covid-19 en el retorn a l'activitat normal per garantir la seguretat de totes les persones que formen part de la institució, així com de les seves famílies.